રણબીર કપૂર હાલમાં અયાન મુખરજીના ડિરેક્શનમાં બની રહેલી ફિલ્મ ‘ડ્રેગન’ની ટ્રેનિંગમાં વ્યસ્ત છે, સાથેસાથે તે ‘જગ્ગા જાસૂસ’નું શૂટિંગ પણ કરી રહ્યો છે. આ બંને ફિલ્મને પૂરી કર્યા બાદ બોલિવૂડ અભિનેતા સંજય દત્તની બાયોપિક પર બનનારી ફિલ્મમાં કામ કરશે. રણબીરનું શૂટિંગ ‌શેડ્યૂલ સંપૂર્ણ રીતે વ્યસ્ત છે. આ બંને પ્રોજેક્ટને પૂરા કર્યા બાદ રણબીર ક્યાં સુધી ફ્રી થશે તે અંગે કંઇ કહી શકાય તેમ નથી. હવે આ બધું કામ પતાવ્યા બાદ ડિરેક્ટર સંજય ગુપ્તા રણબીર કપૂર સાથે કામ કરવાની રાહ જોઇ રહ્યા છે. સંજયે એક ફિલ્મની સ્ક્રિપ્ટ તૈયાર કરી છે, જેનું નામ ‘બિગડે નવાબ’ છે. પોતાની આ ફિલ્મમાં સંજય માત્ર અને માત્ર રણબીર કપૂરને લેવા ઇચ્છે છે.